

**ПРИЛОЖЕНИЕ I**

**Списък на бъдещи мерки на ЕС за изпълнение на стратегията**

|  |  |
| --- | --- |
| **Мерки** | **Срокове** |
| **Подобряване на рентабилността и качеството на рециклирането на пластмаси** | |
| **Действия за подобряване на проектирането на продуктите:**   * подготвителна работа за бъдещо преразглеждане на Директивата относно опаковките и отпадъците от опаковки: Комисията да инициира работа върху нови хармонизирани правила, за да се гарантира, че до 2030 г. всички пластмасови опаковки, пуснати на пазара на ЕС, ще могат да се използват повторно или да се рециклират по разходоефективен начин. * последващи действия във връзка с COM (2018) 32 „*Съобщение относно изпълнението на пакета за кръговата икономика*: *варианти за решаване на въпросите, свързани с взаимодействието на законодателството в областта на химикалите, продуктите и отпадъците*“: подобряване на проследяването на химикалите и разрешаване на въпроса с вещества от миналото в рециклираните потоци * нови мерки за екопроектиране: да се обмислят изисквания за подпомагане на пригодността за рециклиране на пластмасите | от Т1 на 2018 г. нататък  от Т1 на 2018 г. нататък  текущо |
| **Действия за насърчаване на използването на рециклирани материали в продуктите:**   * започване на кампания в целия ЕС, насочена към промишлеността и публичните органи, с цел те да поемат съответен ангажимент * оценка на регулаторни или икономически стимули за увеличаване на използването на рециклирани материали, по-специално в контекста на:   + преразглеждането на Директивата относно опаковките и отпадъците от опаковки (вж. по-горе)   + оценката/прегледа на Регламента относно строителните продукти   + оценката/прегледа на Директивата относно излезлите от употреба превозни средства * по отношение на материалите, предназначени за контакт с храни: бързо приключване на висящите процедури за издаване на разрешение по отношение на процесите на рециклиране на пластмаси, по-добро характеризиране на замърсителите и въвеждане на система за мониторинг * разработване, в сътрудничество с Европейския комитет по стандартизация, на стандарти за качество за сортирани отпадъци от пластмаси и рециклирани пластмаси * екомаркировка и екологосъобразни обществени поръчки : по-нататъшно стимулиране на използването на рециклирани пластмаси, включително чрез разработване на подходящи средства за проверка | Т1—Т3 на 2018 г.  от Т1 на 2018 г. нататък  текущо  2018 г.  от 2018 г. нататък |
| **Действия за подобряване на разделното събиране на отпадъци от пластмаси:**   * издаване на нови насоки за разделно събиране и сортиране на отпадъци * осигуряване на по-добро изпълнение на съществуващите задължения за разделно събиране, включително чрез текущото преразглеждане на законодателството в областта на отпадъците | 2019 г.  текущо |
| **Ограничаване на отпадъците от пластмаси и нерегламентираното изхвърляне на отпадъци** | |
| **Действия за намаляване на пластмасовите изделия за еднократна употреба**:   * аналитична работа, включително стартиране на обществена консултация, за да се определи обхватът на дадена законодателна инициатива относно пластмасовите изделия за еднократна употреба | текущо |
| **Действия за справяне с разположени в морето източници на морски отпадъци:**   * приемане на законодателно предложение относно пристанищните приемни съоръжения за предаване на отпадъци от кораби * разработване на мерки за намаляване на загубата или изоставянето на море на риболовни уреди (*напр. включване на цели за рециклиране, режими за разширена отговорност на производителя, фондове за рециклиране или схеми за депозит*) * разработване на мерки за ограничаване на загубите на пластмаси от аквакултури (*напр. евентуален референтен документ за най-добрите налични техники*) | Т1 на 2018 г.  от 2018 г. нататък |
| **Действия, имащи за цел по-ефективен мониторинг и по-ефективно ограничаване на морските отпадъци:**   * подобрен мониторинг и картографиране на морските отпадъци, включително на пластмасовите микрочастици, въз основа на хармонизирани на равнището на ЕС методи * оказване на подкрепа на държавите членки за изпълнението на техните програми с мерки за намаляване на морските отпадъци съгласно Рамковата директива за морска стратегия, включително за връзката им с техните планове за управление на отпадъците/нерегламентираното изхвърляне на отпадъци съгласно Рамковата директива за отпадъците | от 2018 г. нататък |
| **Действия по отношение на подлежащи на компостиране и биоразградими пластмаси:**   * започване на работа за разработване на хармонизирани правила относно определянето и етикетирането на подлежащи на компостиране и биоразградими пластмаси * извършване на оценка на жизнения цикъл, за да се определят условията, при които тяхната употреба е от полза, както и критериите за такава употреба * започване на процеса за ограничаване чрез прилагане на REACH на употребата на разградими при окисляване пластмаси | от Т1 на 2018 г. нататък  от Т1 на 2018 г. нататък  текущо |
| **Действия за намаляване на замърсяването с пластмасови микрочастици:**   * започване на процеса за ограничаване чрез прилагане на REACH на умишленото добавяне на пластмасови микрочастици в продукти * разглеждане на варианти на политиките за намаляване на непреднамереното изпускане на пластмасови микрочастици от гуми, текстил и бои (*напр. чрез включването на минимални изисквания за конструкцията на гумата (абразивно износване и устойчивост, ако е уместно) и/или изискване за предоставяне на информация (включително етикетиране, ако е приложимо), методи за оценка на загуби на пластмасови микрочастици от текстилни изделия и гуми, комбинирани с информация (включително евентуално етикетиране)/минимални изисквания, целево финансиране за научноизследователска и развойна дейност*) * разработване на мерки за намаляване на отделянето на пластмасови гранули (*напр. схема за сертифициране на веригата на доставки на пластмаси и/или референтен документ за най-добрите налични техники съгласно Директивата относно емисиите от промишлеността*) * оценка на Директивата за пречистване на градските отпадъчни води: оценяване на ефективността по отношение на улавянето и отстраняването на пластмасови микрочастици | текущо  текущо  от Т1 на 2018 г. нататък  текущо |
| **Стимулиране на иновации и инвестиции за намиране на подходящи за кръговата икономика решения** | |
| **Действия за насърчаване на инвестициите и иновациите във веригата за създаване на стойност**:   * Насоки на Комисията относно модулацията с оглед на околната среда на таксите за разширена отговорност на производителя * Препоръки от наскоро създадената *„платформа за финансова подкрепа на кръговата икономика“* * проучване на възможността за създаване на ръководен от частни партньори инвестиционен фонд за финансиране на инвестиции в иновативни решения и нови технологии, насочени към намаляване на въздействието върху околната среда от първичното производство на пластмаса * пряка финансова подкрепа за инфраструктура и иновации посредством Европейския фонд за стратегически инвестиции и други финансови инструменти на ЕС (напр. структурните фондове и стратегиите за интелигентна специализация, програма „Хоризонт 2020“) * продължаване на работата по отношение на въздействието през жизнения цикъл на алтернативни суровини за производство на пластмаса * разработване на стратегическа програма за научни изследвания и иновации относно пластмасите, която да направлява бъдещите решения за финансиране | 2019 г.  в средата на 2018 г.  до средата на 2019 г.  текущо  от 2018 г. нататък  Т2 на 2018 г. |
| **Извличане на ползи от глобални действия** | |
| **Действия, насочени към ключови региони:**   * проект за намаляване на отпадъците от пластмаси и на морските отпадъци в Източна и Югоизточна Азия с цел подкрепа на устойчивото потребление и производство, насърчаване на йерархията на отпадъците и разширената отговорност на производителя, както и подобряване на оползотворяването на риболовните съоръжения * разглеждане на възможности за конкретни действия за намаляване на замърсяването на Средиземно море с отпадъци от пластмаси, в подкрепа на изпълнението на Конвенцията от Барселона * сътрудничество относно предотвратяването на разпространяването на отпадъци от пластмаси в основните световни речни басейни | от 2018 г. нататък |
| **Действия в подкрепа на многостранните инициативи относно пластмасите:**   * подновен ангажимент за пластмасите и морските отпадъци във форуми като ООН, Г-7, Г-20, Международната конвенция за предотвратяване на замърсяването от кораби (MARPOL) и регионалните морски конвенции, в това число разработването на практически инструменти и специфични действия в областта на риболова и аквакултурите. * подкрепа за действия по Базелската конвенция, особено за прилагането на инструментариум по въпросите на екологосъобразното управление на отпадъците | от 2018 г. нататък |
| **Действия, свързани с двустранното сътрудничество с държави извън ЕС**:   * насърчаване на кръгова икономика в сектора на пластмасите в държави извън ЕС чрез диалог относно политиките в търговията, промишлеността и околната среда, както и икономическата дипломация * използване на двустранно, регионално и тематично финансиране в областта на развитието, добросъседството и разширяването на политиките на ЕС в подкрепа на стратегията за пластмасите чрез предотвратяване и адекватно управление на отпадъците и чрез подкрепа на кръговата икономика; чрез програми и инструменти, включително програмата за преминаване към екологични методи „Switch to Green“ и плана за външни инвестиции | от 2018 г. нататък |
| **Действия, свързани с международната търговия:**   * подкрепа на развитието на международните промишлени стандарти за сортирани отпадъци от пластмаси и рециклирани пластмаси * гарантиране, че изнасяните отпадъци от пластмаси са третирани по подходящ начин в съответствие с Регламента на ЕС за превоз на отпадъци * подкрепа за разработване на схема за сертифициране на съоръженията за рециклиране в ЕС и в трети държави | от 2018 г. нататък |

**ПРИЛОЖЕНИЕ II**

**Списък с мерки, препоръчани на националните органи и промишлеността**

|  |
| --- |
| **Ключови мерки за подобряване на рентабилността и качеството на рециклирането на пластмаси** |
| **Националните и регионалните органи се приканват да:**   * насърчават повторно използваеми и рециклирани пластмаси в обществените поръчки; * използват по-добре данъчното облагане и други икономически инструменти за: * поощряване увеличаването на използването на рециклирани пластмаси и насърчаване на повторното използване и рециклирането за сметка на депонирането и изгарянето на отпадъци * подобряване на разделното събиране на отпадъци от пластмаси и начина, по който това се прави * въведат добре обмислени режими за разширена отговорност на производителя (РОП) и/или системи за заплащане на депозит, след провеждане на консултации със съответните отрасли * поемат доброволни ангажименти в подкрепа на целите на стратегията, по-специално що се отнася до увеличаване на използването на рециклирани пластмаси |
| **Промишлеността се приканва да:**   * предприеме конкретни действия за подобряване на диалога и сътрудничеството по веригата за създаване на стойност, по-специално относно аспектите на проектирането на материалите и продуктите * поеме доброволни ангажименти в подкрепа на целите на стратегията, по-специално що се отнася до увеличаване на използването на рециклирани пластмаси |
| **Ключови мерки за намаляване на отпадъците от пластмаси и нерегламентираното изхвърляне на отпадъци** |
| **Националните и регионалните органи се приканват да:**   * повишават осведомеността във връзка с нерегламентираното изхвърляне на отпадъци и да обмислят възможността за налагане на глоби, ако още не са предвидени такива; насърчават дейностите по почистване на крайбрежната ивица * подобрят събирането на отпадъци, особено в близост до бреговете, и да подобрят координацията между органите, отговарящи за управлението на отпадъците, водите и морската среда * увеличат усилията за премахване на незаконни и несъответстващи на изискванията депа за отпадъци * развиват националния мониторинг на морските отпадъци въз основа на хармонизирани методи на ЕС * вземат участие в регионални морски конвенции, по-специално с цел разработване на регионални планове за борба с морските отпадъци * обмислят въвеждането на разширената отговорност на производителя, и по-специално да предоставят стимули за събирането на изоставените риболовни съоръжения и рециклирането на пластмасите в селското стопанство * разгледат възможността за въвеждане на схеми за възстановяване на депозитите, по-специално за съдове за напитки |
| **Промишлеността се приканва да:**   * насърчава съществуващите алтернативи на пластмасовите изделия за еднократна употреба (напр. в кетъринга и продажбата на продукти за вкъщи), когато те са от по-голяма полза за околната среда * следва и прилага междуотрасловите споразумения, за да се намали изпускането на пластмасови микрочастици в околната среда * въведе мерки, за да се избегне разпиляване на пластмасови гранули |
| **Ключови мерки** **за насочване на инвестициите и иновациите към подходящи за кръговата икономика решения** |
| **Националните, регионалните и местните органи се приканват да:**   * използват по-добре икономическите инструменти, особено за повишаване на цената за депониране и изгаряне на отпадъци и насърчаване на рециклирането на отпадъците от пластмаси и превенцията * използват в по-голяма степен обществените поръчки и финансирането с цел предотвратяване на отпадъците от пластмаси и рециклиране на пластмасите |
| **Промишлеността се приканва да:**   * увеличи инвестициите в инфраструктура и в научноизследователска и развойна дейност в областите, които имат пряко значение за постигането на целите на стратегията * допринесе за работата по създаването на фонд за частни инвестиции, който да компенсира екологичните външни фактори в производството на пластмаси |
| **Ключови мерки за използване на глобални действия** |
| **Националните и регионалните органи, включително в държави извън ЕС, се насърчават да:**   * вземат участие в международни форуми за разработване на глобален отговор на нарастването на морските отпадъци * предприемат действия на национално равнище за намаляване изпускането на пластмаси в околната среда, предотвратяване на отпадъците от пластмаси и увеличаване на рециклирането |
| **Промишлеността се приканва да:**   * играе активна роля в подкрепа на интегрирана, трансгранична кръгова икономика в сектора на пластмасите, включително чрез разработването на световен протокол за пластмаси |

**ПРИЛОЖЕНИЕ III**

**Кампания за поемане на ангажименти**

1. Европейската комисия приканва заинтересованите страни да поемат доброволни ангажименти за насърчaване на увеличаването на използването на рециклирани пластмаси. Целта е да се гарантира, че до 2025 г. десет милиона тона рециклирани пластмаси ще бъдат вложени в нови продукти на пазара на ЕС.
2. До 30 юни 2018 г. заинтересованите дружества и/или браншови организации трябва да представят ангажиментите си по електронната поща на следния адрес: *GROW-ENV-RPLASTICS-PLEDGE@ec.europa.eu*
3. При изпращане на своите ангажименти, заинтересованите страни се приканват да предоставят на Европейската комисия данни, показващи как техните ангажименти допринасят за постигането на количествената цел, определена в параграф 1. Тези данни ще бъдат обработени поверително и ще бъдат използвани само за целите на наблюдението на общия напредък за постигането на количествената цел. Ангажиментите ще бъдат подложени на контрол на качеството и оценени въз основа на тяхната надеждност, както и на способността им за спазване на обявените срокове.
4. При изпращане на своите ангажименти за използването на рециклирани материали, заинтересованите страни се приканват да поемат ангажименти, обхващащи други аспекти, които имат отношение към стратегията, като например проектирането с оглед на пригодността за рециклиране.
5. Получените ангажименти ще бъдат оповестени чрез специален уебсайт.
6. До 31 октомври 2018 г. Комисията ще представи оценка на получените ангажименти и на цялостния им принос към количествената цел, определена в параграф 1. Ако приносът бъде счетен за недостатъчен, Комисията ще започне работа по евентуални следващи стъпки, включително регулаторни действия.